CELEX: 62011TN0630
Language: hu
Date: 2011-12-06 00:00:00
Title: T-630/11. P. sz. ügy: A Közszolgálati Törvényszék F-56/05. sz., Strobl kontra Bizottság ügyben 2011. szeptember 29-én hozott ítélete ellen Peter Strobl által 2011. december 6-án benyújtott fellebbezés

18.2.2012   
            
            
               HU
            
            
               Az Európai Unió Hivatalos Lapja
            
            
               C 49/28
            
         A Közszolgálati Törvényszék F-56/05. sz., Strobl kontra Bizottság ügyben 2011. szeptember 29-én hozott ítélete ellen Peter Strobl által 2011. december 6-án benyújtott fellebbezés
   (T-630/11. P. sz. ügy)
   2012/C 49/51
   Az eljárás nyelve: német
   
      Felek
   
   
      Fellebbező: Peter Strobl (Besozzo, Olaszország) (képviselő: H.-J. Rüber ügyvéd)
   
      A többi fél az eljárásban: Európai Bizottság, az Európai Unió Tanácsa
   
      A fellebbező kérelmei
   
   A fellebbező azt kéri, hogy a Törvényszék:
   
               —
            
            
               helyezze hatályon kívül a Közszolgálati Törvényszéknek a Strobl kontra Bizottság ügyben 2011. szeptember 29-én hozott ítéletét,
            
         
               —
            
            
               állapítsa meg, hogy az alperes 2004. október 7-i kinevező okiratában szereplő besoroló határozat téves, és helyezze kívül ezt a határozatot,
            
         
               —
            
            
               kötelezze az alperest a felperessel szembeni hátrányos megkülönböztetés megszüntetésére, és térítse meg az általa elszenvedett kárt,
            
         
               —
            
            
               az alperest kötelezze a teljes eljárás költségeinek megfizetésére.
            
         
      Jogalapok és fontosabb érvek
   
   A fellebbező a fellebbezésének alátámasztására a következő téves jogalkalmazásokra hivatkozik:
   
               1.
            
            
               A Közszolgálati Törvényszék tévesen állapította meg a tényállást a fellebbező munkaköréhez szükséges szakmai tapasztalat vonatkozásában.
            
         
               2.
            
            
               A Közszolgálati Törvényszék tévesen állapította meg a tényállást, és ellentmondóan értelmezte a bizonyítékokat a fellebbező besorolása tekintetében, és ezáltal megsértette az indokolási kötelezettséget.
            
         
               3.
            
            
               A Közszolgálati Törvényszék megsértette az indokolási kötelezettséget a fellebbező bizonyos jogalapjainak elutasítása során.
            
         
               4.
            
            
               A Közszolgálati Törvényszék megsértette az indokolási kötelezettséget a fellebbező fizetési fokozatának felülvizsgálata során.
            
         
               5.
            
            
               A Közszolgálati Törvényszéknek hiányos az indokolása a megfelelő ítélkezési gyakorlat alkalmazhatósága tekintetében.